Document ID: 31986R0729

*****
ΚΑΝΟΝΙΣΜΟΣ (ΕΟΚ) αριθ. 729/86 ΤΗΣ ΕΠΙΤΡΟΠΗΣ
της 10ης Μαρτίου 1986
που τροποποιεί τα παραρτήματα των κανονισμών (ΕΟΚ) αριθ. 3785/85 και (ΕΟΚ) αριθ. 182/86 του Συμβουλίου όσον αφορά τις εισαγωγές ορισμένων κλωστοϋφαντουργικών προϊόντων καταγωγής τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3785/85 (2),
τον κανονισμό (ΕΟΚ) αριθ. 3785/85 του Συμβουλίου της 20ής Δεκεμβρίου 1985 για την τροποποίηση του κανονισμού (ΕΟΚ) αριθ. 3589/82 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών, και ιδίως το άρθρο 3,
τον κανονισμό (ΕΟΚ) αριθ. 182/86 του Συμβουλίου της 14ης Ιανουαρίου 1986 για την υποβολή σε ποσοτικά όρια των εισαγωγών, στην Ισπανία και στην Πορτογαλία, κλωστοϋφαντουργικών προϊόντων καταγωγής ορισμένων τρίτων χωρών (3), και ιδίως το άρθρο 3,
Εκτιμώντας:
ότι, δυνάμει των άρθρων 183 και 370 της πράξης προσχώρησης της Ισπανίας και της Πορτογαλίας, η Κοινότητα διαπραγματεύθηκε συμπληρωματικά πρωτόκολλα που προσαρμόζουν ορισμένες από τις διμερείς συμφωνίες που αναφέρονται σ' αυτή την πράξη·
ότι πρέπει, κατά συνέπεια, να τροποποιηθούν τα παραρτήματα των κανονισμών (ΕΟΚ) αριθ. 3785/85 και (ΕΟΚ) αριθ. 182/86·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3785/85 τροποποιείται ως εξής:
α) στο παράρτημα Ι προστίθενται οι εξής χώρες: Φιλιππίνες, Ουρουγουάη·
β) το παράρτημα το παρόντος κανονισμού παρεμβάλλεται στο παράρτημα ΙΙ.
Άρθρο 2
Ο κανονισμός (ΕΟΚ) αριθ. 182/86 τροποποιείται ως εξής:
α) διαγράφονται από το παράρτημα ΙΙ οι εξής χώρες: Φιλιππίνες, Ουρουγουάη·
β) τα ποσοτικά όρια που αναφέρονται στις Φιλιππίνες και στην Ουρουγουάη διαγράφονται από το παράρτημα ΙΙΙ.
Άρθρο 3
Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαρτίου 1986.

Labels: 3
1
5